Am Zischtig hemmer wider INTAFF gha, super Sach - eifach de ganz Morge umeghocket. Eimol hemmer müese für e Virtelstund öpis tue, will es sind es paar Hauptmänner  vo de MILAK (Militärakademie a de ETH), zwei Oberscht und eine im Pischi verbi cho sind. Bi dem mitem Pischi hani denn de Schriftzug "US Army" chöne lese. Aha, öffentlichi Militärspionage   Am Nomi hemmer denn mol INTAFF i de Fahrzüg gmacht. Also hemmer üs en Schüsskommandantepuch gno und sind hine ine uf de polschterete Sitz go penne.   De ander hets nöd so tragisch gfunde, das mir bim "DAHER!" nöd cho sind und üs es paar Kamerade go wecke cho sind - aber mir hends halt eifach nöd ghört wie er gruefe het   Am Obig hetemer no Usgang gha, aber mir hend gfroget öb mir dörfet go Fuessball spile und hend denn das gmacht. Aber will FAK gsi isch, hemmer nochem tschute schono gnueg Ziit gha zum es Glace  go esse und eis go trinke.